Publication: Magyar Közlöny
Issue: MK-1999-7 (Year: 1999, Number: 7)
Era: 1990-2004
Section: alapképzési szakjainak képesítési követelményeiről” megjelent 157/1996. (X. 22.) Korm. rendeletben alkalmazottakkal.]
Paragraph Index: 1500

1. A képzési cél Olyan szakemberek képzése, akik a technológiai ismeretek mellett a rugalmas automatizálás eszközrendszerével és azok alkalmazásával is tisztában vannak, támogatni tudják a számítógépes rendszerek tervezését, kiépítését a számítógép és a gyártási folyamat közötti kapcsolat fenntartása tekintetében. Ezek a szakemberek a kohászat átalakításának, korszerűsítésének, az elektronizáció kohászati elterjesztésének fontos személyi feltételét képezik, s alkalmassá válnak kohászati folyamatok és irányító rendszereik üzemeltetésére, technológiai fejlesztéséhez kapcsolódó irányítástechnikai igény beruházási tervszintű megtervezésére, robotok kiválasztására és rugalmas programozására, mikrogépes irányítástechnikai rendszertervezésre, modern információs rendszerek és fejlesztőrendszerek használatára.

Source: https://magyarkozlony.hu/hivatalos-lapok/aef99b3343a7fa78d79c7097f5a29f057baddfe2/dokumentumok/8e8a46a10fe51bc17862f6b3082c8642a55b8c6a/letoltes